«Հայաստանը` իբրեւ նախաձեռնող կողմ, ունի իր ծրագիրները. կը նախատեսուի մեծ ցուցահանդէս կազմակերպել: Միացեալ ծրագիրներ ունինք Ռուսիոյ հետ, եւ ներկայիս քննարկումներ տեղի կ՛ունենան Լեհաստանի հետ»,յայտնած է փոխնախարարը: Ներսէս Տէր Վարդանեան, խօսելով ԵՈՒՆԵՍՔՕ-ի պատմամշակութային ժառանգութեան ցանկերուն մէջ հայկական յուշարձաններու ներկայացման մասին, նկատած է, որ ներկայիս աշխատանքներըկը տարուին այլ երկիրներու հետ միացեալ դիմումներ կազմելու կարելիութիւնները օգտագործելու ուղղութեամբ: «Միացեալ դիմումներ ներկայացնելու ուղղութիւնը յատկապէս վերջին շրջանին մեծ թափ կը ստանայ,ԵՈՒՆԵՍՔՕ-ի կողմէ ալ մեծ հետաքրքրութիւն կայ այդ առնչութեամբ: Միացեալ դիմումներու տարբերակներ կը քննարկուին նաեւ դրացի երկիրներուն` Իրանի ու Վրաստանի հետ, եւ Յունաստանի ու Կիպրոսի», աւելցուցած էՏէր Վարդանեան: